Laenu saad nii mitu korda, kui mitu aastat pead õppekava järgi õppima. Kui asud samale haridustasemele õppima mitmendat korda ja oled varem õppelaenu võtnud, arvestatakse laenukordade määramisel õppekavajärgsest õppeajast maha varasem laenukordade arv.    Lepingu sõlmimisel saad määrata, kas soovid järgmistel aastatel saada laenu  kontole automaatselt või mitte.    Kui oled avaldanud soovi saada laenu automaatselt ja oled järgmisel aastal endiselt sama kooli ja sama eriala õppurite nimekirjas ning tagatisest piisab, kantakse laen järgmisel aastal Sinu kontole automaatselt.